На основу члана 27. став 5. и члана 135. став 2. Закона о стечају („Службени гласник РС“ бр.104/2009, 99/2011-др. закон, 71/2012-одлука УС, 83/2014, 113/2017, 44/2018 и 95/2018), као и поглавља III Националног стандарда  о начину и поступку уновчења имовине стечајног дужника - Национални стандард број 5 („Службени гласник РС“ бр. 62/2018), стечајни управник стечајног дужника:
„ВИНО ЖУПА“ а. д. у стечају

из Београда-Земун, ул. Цара Душана бр. 254, 
ОБЈАВЉУЈЕ

ПОЗИВ ЗА ДОСТАВЉАЊЕ ПОНУДА

                                                                        за 

Вршење услуга процене вредности имовине ликвидационом методом и процене вредности правног лица на чијој имовини постоје разлучна права
За потребе утврђивања процењене вредности у поступку продаје проценитељ ће користити следеће методе: 

· процену вредности имовине ликвидационом методом;
· процену вредности правног лица према методама које су у складу са Међународним рачуноводствени стандардима, којима се обезбеђује највећа вредност за повериоце.

Проценитељ ће такође:

· извршити процену целисходности продаје стечајног дужника као правног лица у односу на продају имовине стечајног дужника појединачно;
· утврдити учешће вредности процењене имовине на којој је конституисано разлучно право, у односу на процену вредности правног лица (изражено у процентима);
· саставити и доставити правно мишљење у вези са правним статусом имовине која је предмет процене, на основу прибављане документације.
Oдабир најбољег понуђача ће извршити одбор поверилаца у роковима прописаним Националним стандардом о начину и поступку уновчења имовине стечајног дужника. У случају да одбор поверилаца не донесе одлуку у прописаном року, избор понуђача ће извршити стечајни управник.

Заинтересовани понуђачи, односно њихови овлашћени представници, могу добити детаљније информације за израду понуде, као и интегрални текст позива са свим предвиђеним условима на адреси: Београд, ул. Краља Милутина бр. 36, (канцеларија стечајног управника), сваког радног дана од 09 до 15 часова, или путем e-mail адресе: agencija.perkovic@gmail.com
Понуде за вршење услуга процене могу се предати лично на адреси: Београд, ул. Краља Милутина бр. 36, најкасније 10.10.2026. године до 15:00 часова, или поштом на адресу канцеларије стечајног управника: Агенција „Перковић“ ПР, Београд, ул. Краља Милутина бр. 36, пошт. фах 637. 
Стечајни управник Драган Перковић, контакт телефони: 011/3670-846; 063/301-721.
